Case ID: 1106376
Sentence 0: TƏSVİRİ HİSSƏ İddiaçı cavabdeh Dövlət Sosial Müdafiə Fondunun Saatlı rayon şöbəsinəqarşı iddia ərizəsi ilə Şirvan İnzibati-İqtisadi Məhkəməsinə müraciət edərək, Azərbaycan Respublikasının ərazi bütövlüyü uğrunda gedən döyüş əməliyyatlarında iştirak etdiyinə görə ona Azərbaycan Respublikası Müdafiə Nazirliyinin Şəxsi Heyət Baş İdarəsi tərəfindən xx xxxx 2019-cu il tarixli müharibə veteranı vəsiqəsinin verildiyini və xx xxxx 2019-cu ildən etibarən ona müharibə veteranları üçün nəzərdə tutulan müavinətin ödənilməyə başlandığını, bundan sonra o, müharibə veteranı vəsiqəsi təqdim edilməzdən əvvəlki üç il üçün ödənilməmiş müavinətin hesablanaraq ödənilməsi məqsədilə DSMF-in Saatlı rayon şöbəsinə müraciət etdiyini, sonuncu, xx xxxx 2019-cu il tarixli məktubla müavinət almaq hüququ müharibə veteranı vəsiqəsinin verildiyi – xx.xx.2019-cu il tarixdən yarandığından, məhz həmin tarixdən müavinətin təyin edildiyinə istinad etməklə, müraciətdən imtina etdiyini bildirərək, 2019-cu ilin mart ayının 15-dən - ona Azərbaycan Respublikasının müharibə veteranı vəsiqəsi verildiyi tarixdən əvvəlki üç il üçün almadığı sosial müavinətin hesablanaraq ödənilməsi öhdəliyinin cavabdehin üzərinə qoyulması barədə qərar qəbul edilməsini xahiş etmişdir.